# 

# ประกาศกระทรวงการคลัง

## ว่าด้วยการแต่งตั้งเจ้าพนักงาน (ฉบับที่ 65)

## เรื่อง แต่งตั้งเจ้าพนักงานประเมินตามประมวลรัษฎากร

อาศัยอำนาจตามความในมาตรา 4 แห่งประมวลรัษฎากร ซึ่งแก้ไขเพิ่มเติมโดยพระราชบัญญัติ แก้ไขเพิ่มเติมประมวลรัษฎากร (ฉบับที่ 20) พ.ศ. 2513 รัฐมนตรีว่าการกระทรวงการคลัง ประกาศแต่งตั้งเจ้าพนักงานประเมินตามประมวลรัษฎากร ดังต่อไปนี้

“ข้อ 1 ให้นายทะเบียนผู้รับจดทะเบียนห้างหุ้นส่วน บริษัทจำกัด บริษัทมหาชนจำกัด สมาคมการค้า และหอการค้า ตามประมวลกฎหมายแพ่งและพาณิชย์ กฎหมายว่าด้วยบริษัทมหาชนจำกัด กฎหมายว่าด้วยสมาคมการค้า และกฎหมายว่าด้วยหอการค้า เป็นเจ้าพนักงานประเมินตามมาตรา 16 แห่งประมวลรัษฎากร เฉพาะกรณีการรับคำขอจดทะเบียนภาษีมูลค่าเพิ่มผ่านกรมพัฒนาธุรกิจการค้า และรับแบบคำขอใช้บริการยื่นแบบแสดงรายการและชำระภาษีผ่านอินเทอร์เน็ตผ่านกรมพัฒนาธุรกิจการค้า”

(*แก้ไขเพิ่มเติมโดยประกาศกระทรวงการคลัง ว่าด้วยการแต่งตั้งเจ้าพนักงาน (ฉบับที่ 68)ฯ  
 ให้ใช้บังคับสำหรับการรับคำขอตั้งแต่วันที่ 13 พฤศจิกายน พ.ศ. 2563 เป็นต้นไป)*

ข้อ 2 ประกาศนี้ให้ใช้บังคับสำหรับการรับคำขอตั้งแต่วันที่ 20 เมษายน พ.ศ. 2563 เป็นต้นไป

ประกาศ ณ วันที่ 17 เมษายน พ.ศ. 2563

อุตตม สาวนายน

(นายอุตตม สาวนายน)

รัฐมนตรีว่าการกระทรวงการคลัง